Модул
Съдържание
Индекс 🔎︎

# Добавяне на текст

В рисунка или презентация можете да добавяте няколко вида текст:

- Текст в текстова рамка

- текст, в който размерът на знаците се променя, за да се запълни изцяло рамката

- текст, добавен в графичен обект чрез двукратно щракване върху него

- текст, копиран от документ на Write

- Текст, вмъкнат от текстов документ или документ на HTML

## Добавяне на текстова рамка

1. Щракнете върху иконата Текст и поставете показалеца на мишката на мястото, където искате да въведете текстовата рамка.

2. Плъзнете показалеца, за да оформите текстова рамка с желания размер в документа.

3. Въведете или поставете желания текст в текстовата рамка.

Щракнете двукратно върху текста, за да го редактирате или да зададете форматиращите му свойства, например размер и цвят на шрифта. Щракнете върху очертанието на текстовия обект, за да редактирате свойствата на обекта, например цвят на канта или подреждане пред или зад останалите обекти.

## Напасване на текст към рамки

1. Създайте текстова рамка по описаните стъпки по-долу.

2. Докато текстовият обект е избран, изберете Форматиране - Текст. Ще се отвори диалоговият прозорец Текст.

3. В раздела Текст изчистете полето Височина според текста, после отметнете Побиране в рамката. Натиснете OK.

4. Сега можете да промените размера на текстовата рамка за да смените размера и формата на текстовите знаци.

## Текст, обвързан с графика

Можете да добавите текст към всяка графика, като като щракнете двукратно върху нея.

За да определите позицията на текста, използвайте настройките във Форматиране - Текст.

1. Например, щракнете върху стрелката до иконата Изнесени означения , за да отворите лентата Изнесени означения.

2. Изберете изнесено означение и поставете показалеца на мишката там, където искате да започва означението.

3. Плъзнете, за да начертаете означението.

4. Въведете текста.

## Копиране на текст

1. Изберете текста от документа в Writer.

2. Копирайте текста в клипборда (Редактиране - Копиране).

3. Щракнете в страницата или кадъра, където искате да поставите текста.

4. Поставете текста с Редактиране - Поставяне или Редактиране - Специално поставяне.

   При Специално поставяне можете да изберете формата на текста, който ще бъде поставен. В зависимост от избрания формат можете да копирате различни свойства на текста.

## Импортиране на текст

1. Щракнете в страницата или кадъра, където искате да импортирате текста.

2. Изберете Вмъкване - Файл.

3. Изберете текстов файл (*.txt) или файл на HTML и натиснете Вмъкване. Ще се отвори диалоговият прозорец Вмъкване на текст. Натиснете OK, за да вмъкнете текста.

Теми, свързани с показаната

Вмъкване, редактиране и свързване на текстови рамки