Комбиниране на обекти и изграждане на фигури

Модул
Съдържание
Индекс 🔎︎

# Комбиниране на обекти и създаване на фигури

Комбинираните обекти се държат като групирани, с изключение на това, че не можете да влезете в групата и да ги редактирате индивидуално.

Можете да комбинирате само двуизмерни обекти.

## За да комбинирате двуизмерни обекти:

1. Изберете два или повече двуизмерни обекта.

2. Изберете Промяна - Комбиниране.

За разлика от групите, комбинираните обекти приемат свойствата на най-задния обект в подредбата. Можете да разделите обекти, които са били комбинирани, но оригиналните им свойства ще бъдат изгубени.

Когато комбинирате обекти, на местата, където те се застъпват, се появяват дупки.

Отляво на илюстрацията са показани некомбинираните обекти, а отдясно - комбинираните.

## Построяване на фигури

Можете да построявате фигури чрез командите Фигури - Обединение, Разлика и Сечение на два или повече обекта.

Командите за фигури могат да се прилагат само върху двуизмерни обекти.

Създадените фигури приемат свойствата на най-задния обект в подредбата.

### За да построите фигура:

1. Изберете два или повече двуизмерни обекта.

2. Изберете Промяна - Фигури и едно от следните:

- Обединение

- Разлика

- Сечение.

### Команди за фигури

В следващите илюстрации оригиналните обекти са показани отляво, а променените - отдясно.

### Фигури - Обединение

Прибавя площта на избраните обекти към тази на най-долния обект в подредбата.

### Фигури - Разлика

Изважда площта на избраните обекти от тази на най-долния обект в подредбата.

### Фигури - Сечение

Застъпващите се области на избраните обекти образуват новата фигура.

Областта извън застъпването се премахва.

Теми, свързани с показаната

Групиране на обекти