Модул
Съдържание
Индекс 🔎︎

# Показване на документи в Internet Explorer чрез ActiveX

Само в Windows можете да разгледате всеки документ на LibreOffice в прозорец на Microsoft Internet Explorer. Инсталирайте съответния ActiveX обект чрез инсталиращата програма на LibreOffice.

## Инсталиране на ActiveX обекта

1. Затворете LibreOffice и Quickstarter.

2. Щракнете върху бутона Start в лентата със задачите на Windows. Изберете Control Panel.

3. В прозореца Control Panel щракнете върху Add or Remove Programs.

4. В списъка щракнете върху LibreOffice, след това върху Change.

5. В помощника за инсталиране изберете Промяна.

6. Отворете рубриката Незадължителни компоненти и намерете позицията ActiveX обект. Отворете подменюто на иконата и изберете инсталиране на този модул.

7. Натиснете Напред и Инсталиране.

## Разглеждане на документи на LibreOffice

1. В Internet Explorer намерете страница, съдържаща например връзка към документ на LibreOffice Writer.

2. Щракнете върху връзката, за да видите документа в прозореца на Internet Explorer.

   Също така можете да щракнете с десния бутон върху връзката, за да запазите файла върху твърдия диск.

## Редактиране на документи на LibreOffice

В документите на LibreOffice в Internet Explorer се показва набор от икони само за четене.

1. Щракнете върху иконата Редактиране на файла в лентата с инструменти на документа, за да отворите негово копие в нов прозорец на LibreOffice.

2. Редактирайте копието на документа.

Теми, свързани с показаната

Преобразуване на документи на Microsoft Office

Отваряне на документи

Отваряне на документи, записани в други формати

Записване на документи в други формати

Промяна на асоциациите за документи на Microsoft Office